recursal/SuperWikiNEXT-32B huggingface dataset:
BitTorrent-ის მუშაობის პრინციპი: ფაილის გამავრცელებელზე ხორციელდება ნაკლები დატვირთვა იმი მეშვეობით, რომ კლიენტები იწყებენ მონაცემთა გაზიარებას იმწამსვე, იმის მიუხედავად, არის თუ არა ფაილი ბოლომდე გადმოწერილი მათ მეირ.
**ბიტტორენტი** — პირინგული (P2P) ქსელური პროტოკოლი ინტერნეტში ფაილების გასაზიარებლად. მისი მეშვეობით მომხმარებელს შეუძლია ფაილის მეორე მომხმარებლისგან გადაწერა სერვერზე დამატებითი დატვირთვის გარეშე. ბიტტორენტის შემთხვევაში „*ტრეკერი*" (ანუ სერვერი) მხოლოდ მართავს „*კონექტს*" - კავშირს- და მას **არ გააჩნია არანაირი ინფორმაცია** იმ ფაილზე, რომელსაც მომხმარებელი იწერს ან სხვას უზიარებს. პროგრამის მთავარ დადებით მხარედ ითვლება ის, რომ ფაილის გადმოწერის დროს მომხმარებელი ასევე ხდება „ლიჩერი" - იგი უზიარებს (შესაბამის ჟარგონზე - „*უსიდირებს*") ფაილს სხვა მომხმარებლებს; რაც უფრო მეტი მომხმარებელი (*ლიჩერი* ან *სიდერი*) ჰყავს ამ ფაილს, მით უფრო დიდი სიჩქარე აქვთ თითოეულს. პროტოკოლი შექმნა ბრემ კოენმა 2001 წლის 4 აპრილს, რომელმაც ასევე დაწერა პირველი ტორენტ-კლიენტი „BitTorrent".

ფაილების ჩამოტვირთვის პრინციპი
------------------------------

პროტოკოლისა და პროგრამის მთავარ დადებით მხარედ ითვლება ის, რომ ვინც ტვირთავს ფაილს (ინგლ. Leachers, ლიჩერი) ამავდროულად არის ამ ფაილის გამცემიც (ინგლ. Seeders, სიდერი), უნებლიეთ გასცემს რა საკუთარი რესურის ნაწილს სხვისთვის ფაილის ჩამოტვირთვისთვის. ამ პრინციპით ყველა ერთმანეთს ეხმარება.

ტერმინები Seeder, leacher, tracker, torrent, ratio, announce URL
----------------------------------------------------------------

* **ტორენტი** (ინგლ. torrent) არის იდენტიფიკატორი, ანუ ფაილი, რომელიც შეიცავს ინფორმაციას არჩეულ ფაილზე. მაგალითად: ფაილის ზომას, ფაილის ფრაგმენტებს, უჩვენებს ტრეკერს, ლიჩერთა და სიდერთა.

* **სიდერი** (ინგლ. Seeder) არის ის მომხმარებელი რომელსაც გააჩნია ფაილის 100%.

* **ლიჩერი** (ინგლ. Leacher) არის, ის ვინც იწერს ამა თუ იმ ფაილს და ამავდროულად სხვასაც უზიარებს მის გარკვეულ ნაწილებს, ხოლო როდესაც იგი გადაიწერს ამ ფაილის 100%-ს ისიც გახდება *სიდერი*.

* **ტრეკერი** (ინგლ. Tracker) არის საიტი, რომელზეც დევს ტორენტ ფაილი, და რომელიც იძლევა ინფორმაციას ლიჩერებსა და სიდერებზე, და ამავდროულად არის შუამავალი მომხმარებლებს შორის.

* **რატიო** (ინგლ. Ratio) — ატვირთვის შეფარდება გადმოწერასთან.

* **Announce [URL]**— „announce" არის მისამართი, რომელშიც არის ტორენტ ფაილი.

რესურსები ინტერნეტში
--------------------

ვიკისაწყობში არის გვერდი თემაზე:
***BitTorrent***

* ბიტტორენტი - ოფიციალური საიტი
* ბიტტორენტის სპეციფიკაცია
* Michal Czerniawski, ინფორმაცია საავტორო უფლებების დარღვევასა და ტორენტების საძიებო სისტემების პასუხისმგებლობაზე, პორტალზე SSRN (2009 წლის დეკემბერი)
* ბიტტორენტის დაცვის ქვეშ — პროტოკოლის ავტორის ლექცია სტენფორდის უნივერსიტეტში (ვიდეო არქივი დაარქივებული 2012-02-18 საიტზე Wayback Machine. ).


|  |  |
| --- | --- |
| კომპიუტერი | *ეს სტატია კომპიუტერების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**ბოინგი** (The Boeing Company; NYSE: BA, TYO: 7661 ) — ერთ-ერთი უმსხვილესი საავიაციო და თავდაცვის ტექნიკის მწარმოებელი კორპორაცია; დააფუძნა უილიამ ედვარდ ბოინგმა, როგორც პასიფიკ აერო პროდაქტს ქომფანი (The Pacific Aero Products Company). საერთაშორისო შტაბ-ბინა განლაგებულია ჩიკაგოში, ილინოისი. ბოინგი უმსხვილესი გლობალური თვითმფრინავების მწარმოებელია შემოსავლების მიხედვით, სიდიდით მეორე წარმოეული ტექნიკის რაოდენობით და ასევე მეორე უმსხვილესი საჰაეროს და თავდაცვის პროექტების კონტრაქტორი მსოფლიოში.

ბოინგი დიდი ხნის განმავლობაში მსოფლიოს უმსხვილესი სამოქალაქო ავიამფრენების მწარმებელი კომპანია იყო. 2006 წელს მის წილზე მოვიდა გლობალური კომერციული თვითმფრინავების შეკვეთების 55%, პირველად 2000 წლის შემდეგ. უმსხვილეს ექსპორტიორს აშშ-ში, ბოინგის აქციები დოუ-ჯონსის ინდუსტრიული საშუალოს კომპონენტია.

თვითმფრინავების დაკვეთები და მიწოდებები
---------------------------------------

ბოინგის 4 მოდელის შედარებითი სქემა
### დაკვეთები

**2009**

* 147 Boeing 737
* -1 Boeing 747
* -3 Boeing 767
* 18 Boeing 777
* -70 Boeing 787

**2008**

* 484 Boeing 737
* 4 Boeing 747
* 28 Boeing 767
* 54 Boeing 777
* 93 Boeing 787

**2007**

* 846 Boeing 737
* 21 Boeing 747
* 36 Boeing 767
* 141 Boeing 777
* 369 Boeing 787

### მიწოდებები

**2009**

* 309 Boeing 737
* 6 Boeing 747
* 11 Boeing 767
* 68 Boeing 777

**2008**

* 290 Boeing 737
* 14 Boeing 747
* 10 Boeing 767
* 61 Boeing 777

**2007**

* 330 Boeing 737
* 16 Boeing 747
* 12 Boeing 767
* 83 Boeing 777

რესურსები ინტერნეტში
--------------------

* ოფიციალური გერმანული საიტი დაარქივებული 2012-10-25 საიტზე Wayback Machine.
* Boeing Media
* Boeing Satellite Systems


|  |  |
| --- | --- |
| ეკონომიკა | *ეს სტატია ეკონომიკის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
ბლუთუზის ლოგოტიპი
**ბლუთუზი** (ინგლ. Bluetooth - ლურჯი კბილი) — მონაცემთა გადაცემის უსადენო ტექნოლოგია. იგი საშუალებას იძლევა გადაიცეს მონაცემები 720 კბ/წმ სიჩქარით, ყოველგვარი დამაკავშირებელი სადენების გარეშე სხვადასხვა ტიპის მოწყობილობებს შორის, როგორებიცაა: მობილური ტელეფონები, ჯიბის კომპიუტერები, პერსონალური კომპიუტერები, პრინტერები, ციფრული ფოტოაპარატები, მაცივრები, კონდიციონერები, მიკროტალღოვანი ღუმელები და სხვა.

ტექნოლოგია აქტიურად გამოიყენება ბიზნესში, მედიცინასა და სხვა სფეროებში. მისი მოქმედების რადიუსი განისაღზვრება 10-დან 100 მეტრამდე. ინფრაწითელი პორტისაგან (IrDa) განსახვავებით, ბლუთუზის რადიოტალღები ბეტონისა და ლითონის კონსტრუქციებს შორისაც აღწევს. დაკავშირებისას იქმნება ქსელი piconet და 7-8 მომხმარებელს შეუძლია ერთდროულად ჩაერთოს მასში.

აპარატურულად ბლუთუზი მცირე ზომის, მაღალი სიმძლავრის მიმღებ-გადამცემი მოწყობილობაა, რომელიც 2.4465-2.4835 გჰც დიაპაზონში მუშაობს.

ისტორია
-------

1994 წლის დასაწყისში შვედურმა კომპანია ერიქსონმა შექმნა საცდელი ჯგუფი, რათა შეესწავლათ სხვადასხვა მოწყობილობებს შორის, ახლო მანძილზე, რადიოტალღების მეშვეობით მონაცემთა გადაცემის შესაძლებლობები. კვლევის წარმატებით დამთავრების შემდეგ, 1998 წელს შვედური და კიდევ რამდენიმე წამყვანი კომპანიების (ნოკია, აი-ბი-ემი, ინტელი, ტოშიბა) თანამშრომლობის შედეგად დაარსდა სპეციალური ჯგუფი, რომელმაც აქტიურად დაიწყო ბლუთუზის სტანდარტის შემუშავება. 1998 წლის მაისში უკაბელო კომუნიკაციის ახალი სტანდარტის შესახებ ოფიციალური განცხადება გაკეთდა.

პროფილები
---------

ბლუთუზ ტექნოლოგია მრავალპროფილიანია. თითოეული პროფილის მხარდაჭერა ბლუთუზით აღჭურვილ მოწყობილობას კიდევ უფრო მეტ შესაძლებლობას აძლევს მაქსიმალურად გამოყენებულ იქნეს ტექნოლოგიის შესაძლებლობები.

* GAP -Generic Access Profile
* SDAP-Service Discovery Application Profile
* CTP-Cordless Telephony Profile
* IP-Intercom Profile
* SPP-Serial Port Profile
* HS-Headset Profile
* DNP-Dial-up Networking Profile
* FP-Fax Profile
* LAP-LAN (Local Area Network) Access Profile
* GOEP-Generic Object Exchange Profile
* OPP-Object Push Profile
* FTP-File Transfer Profile
* SP-Synchronization Profile
* ESDP-Extended Service Discovery Profile (for Universal Plug and Play)
* A2DP-Advanced Audio Distribution Profile
* AVRCP-Audio Video Remote Control Profile
* BIP -Basic Imaging Profile
* BPP -Basic Printing Profile
* CIP-Common ISDN Access Profile
* GAVDP-Generic Audio Video Distribution Profile
* HFR-Hands-Free Profile
* HCRP-Hardcopy Cable Replacement Profile
* HID-Human Interface Device Profile
* PAN-PAN (Personal Area Networking) Profile
* SAP-SIM Access Profile

რესურსები ინტერნეტში
--------------------

* Bluetooth დაარქივებული 2006-03-18 საიტზე Wayback Machine.
* Bluetooth
* Bluetooth დაარქივებული 2006-03-12 საიტზე Wayback Machine.
* Bluetooth დაარქივებული 2006-03-15 საიტზე Wayback Machine.
**BlackArch Linux** — Arch Linux-ზე დაფუძნებული ღია წყაროს მქონე ლინუქსის დისტრიბუტივი, რომელიც შექმნილია კიბერუსაფრთხოებისა და პენეტრაციული ტესტირებებისათვის. გამოცემას გააჩნია 2600-ზემეტი ჰაკერული ხელსაწყო, რომელიც შესაძლებელია დაყენებული იქნას ინდივიდუალურად, ისევე როგორც ერთიანად. ყველა ინსტალაცია, რომელიც ხდება Arch Linux-ზე, აგრეთვე მუშაობს BlackArch-ზეც.

მიმოხილვა
---------

**BlackArch Linux**-ს სრულყოფილი ინსტალაციის შემდეგ აქვს მსგავსება ორ სხვა ოპერაციულ სისტემასთან, კერძოდ კი Parrot OS-თან და Kali Linux-თან. ერთადერთი მნიშვნელოვანი განსხვავება ისაა მათ შორის, რომ BlackArch-ს არ გააჩნია სამუშაო მაგიდის მხარდაჭერა, თუმცა მასზე ინსტალირდება არაერთი ფანჯრების მენეჯერი, რომლის გასააქტიურებლადაც მცირე კონფიგურირებაა საჭირო. ამასთანავე, ისევე, როგორც Kali Linux-ს და Parrot OS-ს, BlackArch-საც გააჩნია CD/DVD ISO იმიჯი.

ხელსაწყოები
-----------

ოპერაციული სისტემა **BlackArch Linux** ამჟამად ფლობს 2605 სხვადასხვა ხელსაწყოს, მათ შორისაა:

* Aircrack-ng
* Armitage
* Burp suite
* Cisco Global Exploiter
* Ettercap
* John the Ripper
* Kismet
* Maltego
* Metasploit
* Nmap
* OWASP ZAP
* Social engineering
* Sqlmap
* Wireshark
* Hydra
* Reverse Engineering
* Binwalk
* Foremost
* Volatility

იხილეთ აგრეთვე
--------------

* Kali Linux
* Parrot OS

რესურსები ინტერნეტში
--------------------

* ოფიციალური საიტი

სქოლიო
------

1. ↑
2. ↑
3. ↑
**Air France** (ყოფილი **Société Air France**), ფრანგული ავიაკომპანია შტაბ-ბინით რუასი-ან-ფრანსში, საფრანგეთი, და მსოფლიოს ერთ-ერთი უდიდესი ავიაკომპანია, Air France-KLM Group-ის შვილობილი და SkyTeam გლობალური ავიაკომპანიების ალიანსის დამფუძნებელი წევრი.

Air France-ს აქვს 20 საშინაო და 150 საერთაშორისო მიმართულება 83 ქვეყანაში (მათ შორის საფრანგეთის ზღვისიქითა ტერიტორიებზე). ავიაკომპანიის გლობალური ჰაბია პარიზის შარლ დე გოლის აეროპორტი, ხოლო მეორეული ჰაბებია პარიზის ორლის აეროპორტი, ლიონ-სენტ ეგზიუპერის აეროპორტი და ნიცის ლაჟვარდოვანი სანაპიროს აეროპორტი.

აფრიკის მიმართულებები
---------------------

* სამხრეთ აფრიკის რესპუბლიკა იოჰანესბურგი,კეიპტაუნი
* ანგოლა ლუანდა
* კამერუნი დუალა იაუნდე
* ცენტრალური აფრიკის რესპუბლიკა ბანგი
* ჩადი ნჯამენა
* კონგოს დემოკრატიული რესპუბლიკა კინშასა
* კონგოს რესპუბლიკა ბრაზავილი პუენტ-ნუარი
* ეკვატორული გვინეა მალაბო
* გაბონი ლიბრევილი


|  |  |
| --- | --- |
|  | *ეს სტატია საფრანგეთისა და ფრანგების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**ClearBlack** (სიტყვასიტყვით ქართულად „სუფთა შავი") — კომპანია Nokia-ს მიერ შემუშავებული ტექნოლოგია, რომლის საშუალებითაც შესაძლებელია მზის პირდაპირი სხივების მიუხედავად, ხედვის ნებისმიერი კუთხიდან, მოწყობილობის ეკრანზე მკაფიო შავი ფერის გამოსახულების მიღება.

ტექნოლოგია დაფუძნებულია რამდენიმე დამატებითი ფილტრის გამოყენებაზე, კერძოდ კი, Waveplate-ფირფიტაზე.

ტექნოლოგიის შესახებ
-------------------

Flash-ნათებით სურათის გადაღებისას, ეკრანზე არ ჩანს ბლიკები. 
პირველად ClearBlack-ის ტექნოლოგია წარმოდგენილი იყო Nokia World-ის კონფერენციაზე 2010 წელს. Nokia-ს განცხადებით, ClearBlack-ი არ ითვლება სრულიად ახალ დისპლეის ტიპად, როგორიცაა AMOLED-ი. უბრალოდ ეს არის ტექნოლოგია, რომლითაც შესაძლებელი ხდება ეკრანზე ათინათების შემცირება და გამოსახულების ვიზუალური ხარისხის გაუმჯობესება, განსაკუთრებით ღია ცის ქვეშ. ტექნოლოგია აუმჯობესებს თამაშებში, აპლიკაციებში თუ ფოტო-ვიდეოგადაღებაში მოცემულ გამოსახულებას.

Nokia საკუთარ ClearBlack-ს ადარებს მზისგან დამცავ პოლარიზაციულ სათვალეებს, რომელთა დახმარებითაც შესაძლებელია წყლის ქვეშ ჩახედვა, ათინათების და სხვა ხელის შემშლელი ფაქტორების თავიდან არიდებით. თუმცა სათვალეებისგან განსხვავებით, რომლებიც ფერებს კონტრასტს უკარგავს, ეკრანი უფრო ხასხასა და ნათელ ფერებს გადმოსცემს.

ათინათების მოცილების გარდა, ასევე გაცხადდა, რომ ეკრანის გამოყენება ახლა უკვე შესაძლებელია ხედვის ფართო კუთხიდანაც კი.

### პროდუქტები, რომლებიც იყენებენ ClearBlack-ს

* Nokia C6-01
* Nokia E7-00
* Nokia N9
* Nokia 701
* Nokia Lumia 710
* Nokia Lumia 800
* Nokia Lumia 900
* Nokia Lumia 620
* Nokia Lumia 720
* Nokia Lumia 920
* Nokia Lumia 925
* Nokia Lumia 928
* Nokia Lumia 1020
* Nokia Lumia 926
* Nokia Lumia 1520
* Nokia Lumia 2520
* Nokia Lumia 1320

სქოლიო
------

1. ↑  Nokia reveals polarizing secrets of ClearBlack display - Engadget
2. 1 2 3  conversations.nokia.com დაარქივებული [Date error] (5)[Date mismatch], საიტზე Wayback Machine. Category:Webarchive template errorsCategory:Webarchive-ის თარგის შეტყობინებები — So what is ClearBlack display? (ინგლისური)
მარი-ლუიზ ბეჩ ნოსი, ჯილდოს ერთ-ერთი მიმღები.
**EliteForsk-ის პრემია** (დან. EliteForsk-prisen) — ელიტური სამეცნიერო-კვლევითი პრემია 45 წლამდე ასაკის მსოფლიო მნიშვნელობის გამოჩენილი მკვლევრებისთვის. ჯილდოს გასცემს დანიის უმაღლესი განათლებისა და მეცნიერების სამინისტროს დამოუკიდებელი კვლევების დანიური საბჭო 1,2 მილიონი DKK-ს ოდენობით. 200,000 DKK არის პირადი ჯილდო, ხოლო მილიონი DKK შეიძლება გამოყენებულ იქნას კვლევითი საქმიანობისთვის. პრემია ყოველწლიურად ენიჭებათ საერთაშორისო უმაღლესი კლასის ახალგაზრდა მკვლევრებს. ჩვეულებრივ გაიცემა ხუთი პრიზი და 20-მდე სამოგზაურო გრანტი 300,000 DKK-ს ოდენობით. ჯილდოს მიმღებები ცხადდებიან EliteForsk-ის ყოველწლიურ კონფერენციაზე, სადაც სამეფო ოჯახის წარმომადგენლები და მინისტრები მიაგებენ მათ პატივს 2006 წლიდან.

განათლებისა და კვლევის სამინისტროს EliteForsk-ის ინიციატივა არის კოლექტიური ბრენდი რიგი ინიციატივებისთვის, რომლებიც მიზნად ისახავს კვლევითი ნიჭის მხარდაჭერას და განვითარებას და გამოჩენილი მკვლევართა შედეგების შესახებ ცნობიერების ამაღლებას. გარდა ამისა, EliteForsk-მა ასევე უნდა გამოყოს მკვლევრები, როგორც მისაბაძი მაგალითი, რათა მიიზიდოს მეტი ახალგაზრდა სტუდენტი კვლევით კარიერაში. ეს ხდება როგორც ნაწილი ამბიციისა, რომ დანია გახდეს მსოფლიოს ერთ-ერთი წამყვანი და ყველაზე კონკურენტუნარიანი ცოდნის საზოგადოება.

პრიზის მიმღებთა შორის იყვნენ ლასე ჰეჯე პედერსენი (2015), ესკე ვილერსლევი (2011), მილენა პენკოვა (2009), ბიორკ ჰამერი (2009), ვინსენტ ფ. ჰენდრიქსი (2008), მორტენ ბენედსენი (2008) და დენ ზაჰავი (2007). 2011 წელს მილენა პენკოვას ჯილდო ჩამოართვეს მას შემდეგ, რაც იგი გაასამართლეს.

რესურსები ინტერნეტში
--------------------

* www.eliteforsk.dk დაარქივებული
* *განათლებისა და კვლევის სამინისტრო* დაარქივებული

სქოლიო
------

1. ↑  Fakta om Penkowa-sagen. Københavns Universitets hjemmeside. Besøgt 7. november 2018.. ციტირების თარიღი: 7. november 2018
**Electronic Sports League** (ქართ. ელექტრონული სპორტული ლიგა; შემოკლებით **ESL**, ადრე **ESPL**) — ევროპული კიბერსპორტული ლიგა. ერთ-ერთი ყველაზე დიდი კიბერსპორტული ლიგა ევროპაში, ჩამოყალიბდა 1997 წელს გერმანული კლან-ლიგის (DeCL) მიერ და ამჟამად არის ყველაზე ძველი კიბერსპორტული ლიგა. დღეისათვის ESL საიტზე დარეგისტრირებულია 3.5 მილიონზე მეტი მომხმარებელი, 800 000 გუნდი და ყოველდღე ტარდება 10 000-ზე მეტი მატჩი.

ESL არის სხვადასხვა ჟანრის კიბერთამაშის პროფესიონალური ლიგების და ტურნირების ორგანიზატორი. განსაკუთრებულად პოპულარულია: „Dota 2", „Counter-Strike: Global Offensive", „World of Tanks", „StarCraft II", „League of Legends", „Heroes of the Storm".

რესურსები ინტერნეტში
--------------------

* 

* ოფიციალური საიტი
* ESL One-ის საიტი დაარქივებული 2016-04-19 საიტზე Wayback Machine.
* ESL Play-ის საიტი
* ESL Pro-ის საიტი

სქოლიო
------

1. ↑  Bryan Armen Graham.  (23 July 2015) Anti-doping in e-sports: World's largest gaming organization will test for PEDs. The Guardian. ციტირების თარიღი: 15 June 2016
2. ↑  Главная страница ESL СНГ — Статистика внизу страницы Информация от 18.05.2012
**Battlefleet Gothic: Armada** — რეალური დროის სტრატეგიის ჟანრის ვიდეოთამაში, რომლის სიუჟეტი ვითარდება Games Workshop-ის მიერ შექმნილ Warhammer 40000-ის გამოგონილ სამყაროში და, კერძოდ, დაფუძნებულია სამაგიდო თამაშ Battlefleet Gothic-ზე. შექმნილია Tindalos Interactive-ის და გამოშვებულია Focus Home Interactive-ის მიერ. გაგრძელება გამოვიდა 2019 წელს.

სიუჟეტი
-------

მოქმედება მიმდინარეობს Warhammer 40000-ის სამყაროში, 41-ე ათასწლეულის დასაწყისში, როდესაც მოხდა მე-12 შავი ჯვაროსნული ლაშქრობა (ასევე ცნობილი, როგორც გოთიკის ომი) ადამიანთა იმპერიუმის წინააღმდეგ გოთიკის სექტორში. მოთამაშე ირგებს გოთიკის სამხედრო ფლოტის ერთ-ერთი ხელმძღვანელთაგანის, ადმირალი სპაირის, როლს, და მის მოვალეობას წარმოადგენს სექტორის პლანეტების დაცვა არა მხოლოდ ქაოსის მიმდევრებისგან, არამედ სექტორში მოთარეშე უცხოპლანეტელებისა და იმპერიუმის წინააღმდეგ მეამბოხე მოღალატეთაგან.

გეიმპლეი
--------

ერთმოთამაშიან და მრავალმოთამაშიან რეჟიმებში მოთამაშე მართავს კოსმოსურ ფლოტს, რომელიც შედგება თამაშში არსებული ერთ-ერთი ფრაქციის — იმპერიული ფლოტის, ქაოსის, ორკი მეკობრეების ან ელდართა კორსარების (მოგვიანებით დაემატათ კოსმოსური დესანტი და ტაუს იმპერია) — საბრძოლო ხომალდებისგან. ყოველ ფრაქციას, ხომალდების მახასიათებლებიდან გამომდინარე, აქვს ბრძოლის განსხვავებული ტაქტიკა. ბრძოლებში მიზანს წარმოადგენს მოწინააღმდეგის ფლოტის განადგურება/უკუქცევა ან გარკვეული მიზნის შესრულება (მაგალითად, სატრანსპორტო ხომალდების დაცვა). ბრძოლაგამოვლილი ხომალდები რამდენიმე რაუნდის შემდეგ მიიღებენ დაწინაურებას, რაც მოთამაშეს მისცემს სხვადასხვა მახასიათებლის — შეიარაღების, ძრავების, ჯავშნის, სააბორდაჟო დანაყოფების და ასე შემდეგ — სურვილისამებრ მოდიფიცირების და გაუმჯობესების საშუალებას, რასაც თავისებური გავლენა ექნება ბრძოლებში გამოყენებად სტრატეგიებზე.

სიუჟეტური კამპანია განკუთვნილია მხოლოდ ადამიანთა იმპერიუმის ფრაქციისათვის. მოთამაშის ფლოტისთვის თავდაპირველად ხელმისაწვდომია მცირე ტონაჟის მქონე ფრეგატები, მძლავრი გრანდ-კრეისერები და სახაზო ხომალდები გაიხსნება სიუჟეტის წინსვლასთან ერთად. კამპანიის რეჟიმი მუშაობს რიგითობაზე დამყარებული სტრატეგიის პრინციპით, მაგრამ, საკუთარი არმიის შექმნის ნაცვლად, მოთამაშე მხოლოდ ირჩევს ბრძოლის ადგილს გოთიკის სექტორის რუკაზე და ხელთარსებული ხომალდებისგან ქმნის ფლოტს, რომელიც ბრძოლაში მონაწილეობას მიიღებს. სიუჟეტური წინსვლისთვის სვლების რაოდენობა შეზღუდულია და გამარჯვებისთვის ყოველი ბრძოლის გამართვა საჭირო არ არის.

დამატებები
----------

2016 წლის 21 ივნისს გამოვიდა Space Marines, რომელმაც ერთმოთამაშიანი და მრავალმოთამაშიანი რეჟიმებისთვის დაამატა კოსმოსური დესანტის ხუთი ფრაქცია. 29 სექტემბერს გამოვიდა Tau Empire, რომელმაც დაამატა ტაუს იმპერიის ფლოტი.

კრიტიკოსების შეფასება
---------------------

საერთო განხილვების საიტზე Metacritic თამაშმა მიიღო შეფასება 77/100 (36 მიმოხილვაზე დაყრდნობით). IGN-მა შეაფასა 7.1 ქულით 10-დან. PC Gamer-ის შეფასება არის 80.

სქოლიო
------

1. ↑  Battlefleet Gothic: Armada
2. ↑  Battlefleet Gothic: Armada - Space Marines
3. ↑  Battlefleet Gothic: Armada - Tau Empire
4. ↑  Battlefleet Gothic: Armada for PC Reviews - Metacritic
5. ↑  Battlefleet Gothic: Armada Review - IGN
6. ↑  Battlefleet Gothic: Armada review | PC Gamer
G-Power M5 Hurricane RR
**G-Power** — გერმანული საავტომობილო კომპანია. მდებარეობს ქალაქ არეზინგში. 1983 წლიდან კომპანია BMW-ს ავტომობილებს უწევს ტიუნინგს. 1971 წლიდან BMW-სთან თანამშრომლობა დაიწყო იოჰან გრომიშმა, რომელმაც 1983 წელს დააარსა საკუთარი კომპანია. ტიუნინგ-ატელიეს ეწოდა „G-Power". კომპანიის იფიციალური ისტორია დაახლოებით 30 წელს მოიცავს, თუმცა გრომიშს მუშაობის თითქმის 40 წლიანი სტაჟი აქვს. ტიუნინგ-ატელიემ დაამყარა სიჩქარის მსოფლიოს ახალი რეკორდი სერიული წარმოების სედანებს შორის. როდესაც კომპანიის თანამშროლები დაკავდნენ BMW M5-ის დახვეწით, ავტომობილმა 2008 წელს განავითარა რეკორდული სიჩქარე — 367.4 კმ/სთ, ხოლო 2010 წელს გააუმჯობესა წინა რეკორდი — 372 კმ/სთ. G-Power M5 Hurricane-ს აქვს 5 ლიტრიანი V-10 ძრავა. 2012 წელს გამოვიდა ახალი G-Power M5 Hurricane RR, რომელიც გამოიმუშავებს 830 ცხენის ძალას.

ავტომობილები
------------

* G-Power M5 Hurricane
* G-Power M6 Hurricane
* G-Power Typhoon

სქოლიო
------

1. ↑  G-Power M5 Hurricane სარეკორდო სიჩქარე
2. ↑  მსოფლიოს ყველაზე სწრაფი სედანი
3. ↑  G-Power M5 Hurricane RR. ახალი რეკორდი
**Budgie** (ბადჯი) — GNOME-ისა და GTK+-ის ტექნოლოგიებზე დაფუძნებული გრაფიკული სივრცე UNIX-ის მსგავსი ოპერაციული სისტემებისთვის. Budgie შეიქმნა 2013 წელს, ლინუქსის დისტრიბუტივი Solus-სთვის (ყოფილი Evolve OS). დღესდღეობით Budgie არის ერთ-ერთი ძირითადი გრაფიკული სივრცე რამდენიმე დისტრიბუტივისთვის, მათ შორის Arch Linux და Ubuntu Budgie. გრაფიკული სივრცე ასევე ხელმისაწვდომია მრავალი პოპულარული დისტრიბურივის რეპოზიტორიებში (მაგ.: Debian). 

Budgie-ს ადრეული ვერსიები დიდწილად ეფუძნებოდა GNOME Shell-ის კოდს. Budgie-ს შემქმნელების შთაგონება სათავეს იღებს Chome OS-გან, შესაბამისად Budgie-ს იერსახე და სამომხმარებლო ინტერფეისის ძირითადი მახასიათებლები წააგავს Google-ს ოპერაციულ სისტემას. შემქმნელების თანახმად, Budgie-ს მთავარი პრინციპი სიმარტივეა. იერსახესთან ერთად GNOME Shell-ის კოდს ასევე დაემატა რამდენიმე უნიკალური პროგრამა, როგორიცაა Budgie Menu და Raven (შეტყობინებების და სისტემური პარამეტრების მართვის პროგრამა). GNOME-ს განახლებებით გამოწვეული პრობლემების შედეგად, Budgie-ს კოდი თანდათანობით დაშორდა GNOME Shell-ის ფესვებს. 2017 წლის დასაწყისში Solus პროექტის ჯგუფმა გამოაქვეყნა გეგმა რომლის მიხედვითაც Budgie-ს მე-11 გამოცემა GNOME-ს კოდს სრულიად დაშორდება, და Qt 5-ის ბაზაზე გადავა .

რესურსები ინტერნეტში
--------------------

* 

* ოფიციალური საიტი
* GitHub-ზე

სქოლიო
------

1. ↑   *Budgie Desktop*,. წაკითხვის თარიღი: 2017-05-07 დაარქივებული 2018-06-06 საიტზე Wayback Machine.
2. ↑   *Budgie*,. წაკითხვის თარიღი: 2017-05-07 დაარქივებული 2015-11-26 საიტზე Wayback Machine.
3. ↑  Doherty, Ikey (2017-01-25), *Kicking Off Budgie 11*,. წაკითხვის თარიღი: 2017-05-07 დაარქივებული 2018-10-30 საიტზე Wayback Machine.
**Beggars Opera** — პროგრესული როკ-ჯგუფი შოტლანდიის ქალაქ გლაზგოდან. ჩამოყალიბდა 1969 წელს გლაზგოში გიტარისტ რიკი გარდინერის მიერ.

1970 წელს ჯგუფმა კონტრაქტი დადო Vertigo Records-სთან და გამოსცა პირველი ალბომი „Act One" და სინგლი „Sarabande", რომელიც ევროპის რამდენიმე ქვეყნის ჩარტებში მოხვდა[1]. მომდევნო წელს გამოვიდა მეორე ალბომი „Waters of Change"[1]. ამ ალბომიდან სინგლმა „Time Machine" გერმანიაში წარმატება მოიპოვა. ამ ქვეყანაში ჯგუფი ხშირად აწყობდა ტურნეებს.

დისკოგრაფია
-----------

* 1970 *Act One*
* 1971 *Waters of Change*
* 1972 *Pathfinder*
* 1973 *Get Your Dog Off Me!*
* 1974 *Sagittary*
* 1975 *Beggars Can't Be Choosers*
* 1980 *Lifeline*
* 1996 *The Final Curtain* (კომპილაცია)
* 2007 *Close to My Heart*
* 2009 *Touching the Edge*
* 2011 *Lose a Life* (EP)
* 2011 *Promise in Motion*
* 2012 *Mrs. Calagari's Lighter*

რესურსები ინტერნეტში
--------------------

* 

* ოფიციალური საიტი.

სქოლიო
------

1. 1 2  Larkin C 'Virgin Encyclopedia of Sixties Music' (Muze UK Ltd, 1997) ISBN 0-7535-0149-X) გვ. 45
G-­კვადრუპლექსის სტრუქტურა. მარცხნიბ: G­-კვარტეტი. მარჯვნივ: G-­კვადრუპლექსი სამი კვარტეტისგან
**G-­კვადრუპლექსები** (ინგლ. G-quadruplex, აგრეთვე **G-tetrads** ან **G4**) — ნუკლეინის მჟავების მიმდინარეობები, რომლებიც გაჯერებულია გუანინით და შეუძლია ოთხჯაჭვიანი სტრუქტურის წარმოქმნა. ნუკლეინის მჟავების გუანიზირებული ოლიგო- ან პოლინუკლეოტიდების შემცველ ჯაჭვებს მცირე ზომის მონოვალენტური კათიონის არსებობისას (ხშირ შემთხვევაში, კალიუმის) შეუძლიათ ერთმანეთთან დაკავშირება. G­-კვადრუპლექსები წარმოიქმნება მოკლე ოლიგონუკლეოტიდების შესაბამისი წყობით, რომლის სქემატურად ჩაწერაც შემდეგნაირად შეიძლება: GmXnGmXoGmXpGm, სადაც m არის G-ბლოკში გუანინის რაოდენობა.

ლიტერატურა
----------

* Решетников РВ, Копылов АМ, Головин АВ (2010). „Классификация G-квадруплексных ДНК по углу вращения квадруплекса и планарности G-квартетов" (PDF). *Acta Naturae*. **2** (4): 80–89.CS1-ის მხარდაჭერა: მრავალი სახელი: ავტორების სია (link)[*მკვდარი ბმული*]
* Guédin A, Gros J, Alberti P, Mergny J (2010). „How long is too long? Effects of loop size on G-quadruplex stability". *Nucleic Acids Research*. **32** (21): 7858–7868. doi:10.1093/nar/gkq639.CS1-ის მხარდაჭერა: მრავალი სახელი: ავტორების სია (link)
GSM სტანდარტის ლოგოტიპი
**GSM** (ფრანგ. Groupe Spécial Mobile ან ინგლ. Global System for Mobile Communications) — მრავალჯერადი შეღწევის TDMA და FDMA ტექნოლოგიებზე დაფუძნებული მობილური ფიჭური კავშირის სისტემა.

GSM-ის ისტორია
--------------

გასული საუკუნის 80-იან წლებში ევროპაში, განსაკუთრებით დიდ ბრიტანეთში, გერმანიაში, საფრანგეთში და სკანდინავიის ქვეყნებში სწრაფი ტემპით ვითარდებოდა მობილური სატელეფონო კავშირი. თითოეული ქვეყანა ამუშავებდა თავის სისტემას, რომელიც არ იყო თავსებადი სხვა ქვეყნის სისტემებთან, როგორც აგებით, ისე ფუნქციონირების თვალსაზრისით. ეს სიტუაცია მიუღებელი იყო, რადგანაც ერთი მხრივ, მობილური მოწყობილობები (ტელეფონები) მხოლოდ ფუნქციონირებდნენ ქვეყნის შიგნით, კონკრეტული ქსელის ფარგლებში, ხოლო მეორე მხრივ, შეზღუდული იყო მოწყობილობებით ვაჭრობის ბაზარი. ამის გამო შეუძლებელი იყო ნაწარმის გასაღება, დიდი იყო მობილურ კავშირზე დანახარჯების დრო.

1982 წელს ევროპის ფოსტებისა და ტელეკომუნიკაციების კონფერენციამ (CEPT - Conference of European Post and Telecommunication) ჩამოაყალიბა სპეციალური ჯგუფი GSM (Group Special Mobile) ევროპისთვის მობილური მიწისზედა სისტემის შესწავლისა და დამუშავებისთვის. 1989 წელს ვალდებულება GSM-ის დამუშავებაზე აიღო ტელეკომუნიკაციის დარგში სტანდარტების ევროპის ინსტიტუტმა ETSI (European Telecommunication Standarts Institute). GSM-ის პირველი სპეციფიკაციები შექმნილ იქნა 1990 წელს. 1991 წელს დაიწყო პირველი ქსელების კომერციული ექსპლუატაცია, ხოლო 1993 წელს ევროპის 22 ქვეყანაში უკვე მოქმედებდა GSM ქსელი.

ტექნიკური დეტალები
------------------

GSM სტანდარტი ითვალისწინებს გადამცემების მუშაობას სიხშირეთა ორ დიაპაზონში, მაგალითად GSM-900 სისტემებში — 890-915 მგჰც სიხშირული ზოლი გამოიყენება შეტყობინებათა გადაცემისათვის მოძრავი სადგურიდან საბაზო სადგურისაკენ,ხოლო დიაპაზონი 935-960 მგჰც საწინააღმდეგო მიმართულებით. კავშირის სეანსის დროს არხების გადართვისას ამ სიხშირეებს შორის სხვაობა მუდმივია და იგი 45 მგჰც-ს შეადგენს. კავშირის მეზობელ არხებს შორის სიხშირეთა დაშორებაა 200 კჰც. ამრიგად, მიღება გადაცემისათვის გამოყოფილ სიხშირეთა 25 მგჰც-იან ზოლში განთავსდება კავშირის 124 არხი [ 3...6 ]. GSM სტანდარტში TDMA ტექნოლოგიის გამოყენების გამო შესაძლებელია ერთ გადამტან სიხშირეზე ერთდროულად 8 მეტყველების არხის განთავსება. მეტყველების გარდამქმნელად გამოიყენება RPE-LTP კოდეკი გარდაქმნის 13 კბიტი/წმ სიჩქარით.

იხილეთ აგრეთვე
--------------

* ფიჭური კავშირი
* CDMA

რესურსები ინტერნეტში
--------------------

* (ინგლისური) საერთაშორისო GSM ასოციაცია დაარქივებული 2011-02-22 საიტზე Wayback Machine.
**GAU თბილისის პიარსკოლა** — პიარისა და მარკეტინგული კომუნიკაციების სასწავლო დაწესებულება.

ისტორია
-------

გაუ–თბილისის პიარ სკოლის შექმნის იდეა თიბისი ბანკის საზოგადოებასთან ურთიერთობის სამსახურის უფროსს, მაიკო ძირკველიშვილს და პიარისა და მარკეტინგული კომუნიკაციების კომპანია "ჯეპრას" დამფუძნებლებს 2006 წლის ოქტომბრის ბოლოს გაუჩნდათ. 2006 წლის დასასრულს ერთობლივი პროექტის განხორციელების სურვილით მათ ქართულ–ამერიკულ უნივერსიტეტს (GAU) მიმართეს. 2007 წლის აპრილიდან გაუ-თბილისის პიარ სკოლა ოფიციალურად ფუნქციონირებს.

2010 წლიდან, ინტეგრირებული მარკეტინგული კომუნიკაციების კურსის პარალელურად, გაიხსნა სხვადასხვა ტიპის სასწავლო კურსებიც, როგორებიცაა სოციალური მედია - ახალი ტექნოლოგიები პიარსა და მარკეტინგში, Government 2.0. - საზოგადოებასთან ურთიერთობის თანამედროვე მეთოდი საჯარო უწყებებისთვის, შემოქმედებითი მარკეტინგი - მომხმარებლის კმაყოფილების ხელოვნება და პროექტების მართვა - სტრატეგიული მენეჯმენტიდან კონკრეტული ამოცანების განხორციელებამდე.

მისია
-----

გაუ-თბილისის პიარ სკოლის მისიაა საქართველოში პიარისა და მარკეტინგული კომუნიკაციების სწავლების ინოვაციური და თანამედროვე მიდგომების ტექნოლოგიური და მეთოდოლოგიური მიღწევების დანერგვა–განხორციელება და ამ დარგში მაღალი დონის პროფესიონალური კადრების მომზადება.

სტრუქტურა
---------

იუსტიციის მინისტრის მოადგილე გიორგი ვაშაძე კითხულობს საჯარო ლექციას პიარსკოლაში (2011 წლის 28 თებერვალი)
### პარტნიორები

* ქართულ-ამერიკული უნივერსიტეტი (GAU)
* პიარისა და მარკეტინგული კომუნიკაციების კომპანია ჯეპრა
* მაია ძირკველიშვილი - კერძო დამფუძნებელი

### კურსები

* ინტეგრირებული მარკეტინგული კომუნიკაციები
* შემოქმედებითი მარკეტინგი
* Government 2.0
* სოციალური მედია
* პროექტების მართვა
* ბრენდის შექმნა 5 დღეში

საინტერესო ცნობები
------------------

2009 წლის 2 ოქტომბერს გაუ–თბილისის პიარ სკოლაში პიარ კლუბი ჩამოყალიბდა. ამ ეტაპზე კლუბში გაწევრიანება მხოლოდ პიარ სკოლის კურსდამთავრებულს შეუძლია. კლუბის მზრუნველთა საბჭოში გაუსა და ჯეპრას წარმომადგენლების გარდა, თითოეული ჯგუფის მიერ არჩეული პიროვნება შედის. პიარკლუბის მეშვეობით პიარსკოლის კურსდამთავრებულები აგრძელებენ კავშირსა და თანამშრომლობას მათს სასწავლებელთან.

რესურსები ინტერნეტში
--------------------

* პიარსკოლის ოფიციალური საიტი დაარქივებული 2011-07-21 საიტზე Wayback Machine.
* პიარსკოლის ონლაინ დოკუმენტები
* კახა მაღრაძის წიგნი "სტრატეგიული მიდგომა წარმატებული საზოგადოებასთან ურთიერთობისათვის
* პიარსკოლის ბლოგი
* პიარსკოლის ვიდეოები
* პიარსკოლის ფოტოალბომი
* პიარსკოლის კურსდამთავრებულები 2007-2008
* პიარსკოლის კურსდამთავრებულები 2008-2009
* პიარსკოლის კურსდამთავრებულები 2009-2010
* პიარსკოლის 2011 წლის ალბომი
* პიარსკოლის პიარსკოლის 2012 წლის კალენდარი
* პიარსკოლის პიარსკოლის მე-20 საიუბილეო გამოშვება
**Áger públicus** („აგერ პუბლიკიუსი" — საზოგადოებრივი მიწა, საზოგადოებრივი ველი) — სახელმწიფოს კუთვნილი მიწის ფონდი ძველ რომში. აგერ პუბლიკიუსად ცხადდებოდა რომაელთა მიერ დაპყრობილი მიწების 1/3. დამუშავებულ მიწებზე სახელმწიფო კოლონიებს აარსებდა, საჯარო ვაჭრობით ყიდდა ამ მიწებს, ან მოქალაქეებს უნაწილებდა. ყამირი მიწები კი სახელმწფო საკუთრებად რჩებოდა და რომის მოქალაქეებს შეეძლოთ მათი დაკავება ოკუპაციის წესით (თავისუფალი დაჩემების უფლებით), რისთვისაც გარკვეული იჯარა უნდა გადაეხადათ. ძვ. წ. IV-II საუკუნეებში აგერ პუბლიკიუსის დიდ ნაწილს ნობილები დაეპატრონენ. გამწვავდა ბრძოლა პატრიციებსა და პლებეებს შორის. ამას სხვადასხვა დროს მოჰყვა აგრარული კანონების (ლათ. Leges agrariae) გამოცემა. მათ შორის მნიშვნელოვანია ლიცინიუს-სექსტუსის (ძვ. წ. 367) და გრაკქუსების (ძვ. წ. II საუკუნის II ნახევრის) აგრარული კანონმდებლობა, რომელიც მიზნად ისახავდა ნობილების მიერ აგერ პუბლიკიუსის ოკუპაციის უფლების შეზღუდვას და მიწების ხელახალ განაწილებას. ძვ. წ. 111 და ძვ. წ. 59 წლებში კანონებით თითქმის მთელი იტალიური აგერ პუბლიკიუსი კერძო საკუთრებად გამოცხადდა. გამონაკლისი იყო რომის პროვინცია, სადაც აგერ პუბლიკიუსი სახელმწიფო საკუთრებად ითვლებოდა, მაგრამ ზოგჯერ ამა თუ იმ თემს ე. წ. „იტალიურ უფლებას" მიანიჭებდნენ ხოლმე და აგერ პუბლიკიუსი აქაც შეიძლებოდა კერძო საკუთრებად ქცეულიყო.

ლიტერატურა
----------

* ქართული საბჭოთა ენციკლოპედია, ტ. 1, თბ. 1975. — გვ. 53.
* Drummond, Andrew, "Licinius Stolo, Gaius. Sextius Sextinus Lateranus, Lucius" in Simon Hornblower & Anthony Spawforth (eds.), *The Oxford Classical Dictionary*, 3rd Edition, (Oxford, 1999), pp. 859–60
* Lewis, Andrew Dominic Edwards, "ager publicus" in Simon Hornblower & Anthony Spawforth (eds.), *The Oxford Classical Dictionary*, 3rd Edition, (Oxford, 1999), p. 39
* Roselaar, Saskia T. *Public land in the Roman Republic: a social and economic history of the ager publicus, 396-89 BC* (Oxford, 2010)
ჩეხოსლოვაკიური ლამპიონის სანათი Electrosvit Ambasador ჩეხეთის ქ. ნოვე-მნესტო-ნად-მეტუიში
**Electrosvit Ambasador** — ერთ-ერთი ყველაზე პოპულარული ჩეხოსლოვაკიური წარმოების კონსოლური ტიპის გარე განათების სანათი. არსებობს მისი რამდენიმე მოდიფიკაცია, რომლებიც განსხვავდება სიმძლავრით (150W, 250W, 400W) და დიზაინით, რაც ოდნავ განსხვავებულია ბოლო წლების გამოშვებებში.

კონსტრუქცია
-----------

Electrosvit Ambasador-ის კორპუსი შედგება ორი ძირითადი ნაწილისგან: ზედა კოლოფში მოთავსებულია ნახევარგამტარი მოწყობილობები: დროსელი, სანთებელა და კონდენსატორი, ხოლო ქვედა ნაწილში ალუმინის ამრეკლი, პატრონა და დამცავი შუშა. კორპუსი დამზადებულია მინაბოჭკო-ეპოქსიდის კომპოზიტისგან. Electrosvit Ambasador განკუთვნილია მაღალი წნევის ნატრიუმის ნათურებისთვის.

მწარმოებელი
-----------

აღნიშნული ტიპის სანათები იწარმოებოდა სლოვაკეთის ქ. ნოვე-ზამკიში, „ელექტროსვიტის" საწარმოში.

ისტორია
-------

Electrosvit Ambasador პირველი პროტოტიპი შეიქმნა 1980 წელს და სერიულ წარმოებაში ჩაეშვა 1981 წელს. მისი პირველი მოდიფიკაციები გამოირჩევოდა დიდი ზომებით და მიუხედავად იმისა, რომ მისი კორპუსი მინაბოჭკო-ეპოქსიდის კომპოზიტით მზადდებოდა, ეს სანათები საკმაოდ მძიმეა (400W სანათი დაახლ. 17კგ იწონის). მოგვიანებით, 1990-2010 წლებში გამოშვებული სანათების ამოცნობა შეიძლება მისი შედარებით მომცრო ზომის ზედა ნაწილით. 
1980-იან წლებში ამ ტიპის სანათების ექსპორტი დიდი რაოდენობით ხდებოდა სსრკ-ს ქვეყნებში და მათ შორის საქართველოშიც. დაახლოებით 2010 წლისთვის ამ ტიპის სანათების წარმოება შეწყდა.

წყარო
-----

2317 «Ambasador» (Electrosvit) რუს. [*მკვდარი ბმული*]

### რესურსები ინტერნეტში

ანთებული Electrosvit Ambasador-ის ვიდეო
**Hyoscyamus nuger** — ძაღლყურძენასებრთა ლენცოფას ოჯახის ორწლოვანი 30-80 სმ სიმაღლის მცენარეა. ღერო სწორმდგომია, დატოტვილი, მოფენილია ჯირკვლოვანი ბეწვებით. ზედა ფოთლები ღერომხვევია, ქვედა - ყუნწიანი და ფესვთანურ როზეტს ქმნის, ფრთისებრ ამოკვეთილ ნაკვთიანია; ჯამი ზარისებრი, 5-კბილიანი, ყვავილობისას 20-22 მმ სიგრძის, ნაყოფიანობისას დიდდება, მაგრდება და ქოთნის ფორმას იღებს - შუა ნაწილის ზემოთ შევიწროებულია. ყვავილები იღლიური, გრძელ ხვეულებად შეკრებილი და დიდი ზომის თანაფოთლები აქვს. გვირგვინი ფართო ძაბრისებრი, ღია ყვითელი, ბადისებრი დაძარღვიღ, 20-30 მმ სიგრძის, ოდნავ ზიგომორფულია. მტვრიანა 5, სამტვრეები წაგრძელებულია, ქვედა მხარეზე სიგრძით იხსნება. ნაყოფი კოლოფია, მოთავსებულია ჯამის ქვედა ნაწილში, ძირში გაფართოებულია, ისხნენა ხუფით. თესლი მრავალია, ყვითელი, ფიჭისებრი ზედაპირით. ფესვი ღერძულია. მცენარე ყვავილობს VI-VII. მთელი მცენარე შხამიანია.

ლენცოფა იზრდება რუდერალურ ადგილებზე, მინდვრებში, გზის პირებზე, ბოსტნებსა და ბაღებში - აფხაზეთში, იმერეთში, ქართლში, გარე კახეთში, მთიულეთში. საერთო გავრცელება - ევროპა, ცენტრ. შუა და აღმ. აზია, აფრიკა და ჩრდ. ამერიკა. ნაზარდებს არ ქმნის, იზრდება სპორადულად, სარეველა მცენარეა.

ნედლეული. მთლიანი ან ნაწილობრივ დაწვრილმანებული ფოთლები მოგრძო-კვერცხისებრია, ფრთისებრდანაკვთული ან მთლიანი, არათანაბრად დაკბილული კიდეებით. ფესვტანური ფოთლები გრძელყუნწიანია, ორივე მხრიდან ხშირი, გრძელი, რბილი ბუსუსებით დაფარული, ღეროსეული - უყუნწო, ნაკლებ შებუსვილი. ბეწვებით ძირითადად ფოთლის კიდეებსა და ძარღვების არეშია. ფოთლების სიგრძეა 5-20 სმ, სიგანე 3-10სმ. ძირითადი ძარღვი მოთეთროა, ფუძისკენ გაფართოებული. ნედლეული ნაცრისფერ-მწვანეა, სუნი სუსტი, თავისებური, გემოს არ უსინჯავენ!

ფოთლებს აგროვებენ მთელი ზაფხული - ყვავილობის პერიოდში. მათ ხელით კრეფენ ან აჭრიან. აშრობენ დაუყოვნებლივ, თხელ ფენად გაშლილს სხვენზე, ჰაერზე ან საშრობ კარადაშ ი 40-600C-ზე. ნელ შრობა იწვევს ფოთლების გაშავებას და გაფუჭებას.

ლიტერატურა
----------

* ლინა ერისთავი. "ფარმაკოგნოზია". თბ. 2005
* შენგელია ზურაბ. სამკურნალო მცენარეთა კულტურა საქართველოში - თბ.: საბჭ. საქართველო, 1983
* საქართველოს ფლორა. I - XI ტომი. თბილისი. 1971 - 1987 წ.
**Hung** — კომედიურ-დრამატული სერიალი, რომლის პრემიერა HBO-ის საკაბელო არხზე შედგა 2009 წლის 28 ივნისს. სერიალის შემქმნელები არიან დმიტრი ლიპკინი და კოლეტ ბერსონი. მთავარი როლის შემსრულებელია თომას ჯეინი (რეი დრეკერი), დეტროიტის გარეუბნის ერთ-ერთი საშუალო სკოლის წარუმატებელი კალათბურთის გუნდის მწვრთნელი, რომელიც გამოუვალი მდგომარეობის გამო პროსტიტუციას მიჰყოფს ხელს.

სერიალი აღწერს რეი დრეკერის (თომას ჯეინი) უნიათო, ფინანსრუად გაუსაძლის ცხოვრებას მასწავლებლისა და კალათბურთის მწვრთნელის პროფესიით დეტროიტის ერთ-ერთი გარეუბნის საშუალო სკოლაში. ის ასევე მამაა ორი ტყუპი მოზარდის (ჩარლი საქსტონი და სიანოა სმიტ-მაკფი), რომლებიც ამჟამად მათ მამინაცვალთან ცხოვრობენ. ბავშვობის სახლის ხანძრის მიერ განადგურების შემდეგ, სადაც რეი კვლავაც განაგრძობს ცხოვრებას, ის გამოსავლის გარეშე რჩება. მეგობრის, ტანია (ჯეინ ადამსი), დახმარებით რეი გადაწყვეტს მისი დიდი ზომის სასქესო ორგანო ფულის საკეთებლად გამოიყენოს. ეპიზოდები აღწერს რეის მცდელობას შეინარჩუნოს "ნორმალური" ცხოვრება პროსტიტუციის ბიზნესის პარალელურად. ერთად, ტანია და რეი, ქმნიან ფირმას "Hapiness Consultants" (ბედნიერების კონსულტანტები).

მეორე სეზონი, რომელიც ეთერში 2010 წლის ივნისში გადის, აქცენტს აკეთებს რეისა და მის ორ სუტენიორთან, ტანიასა და ლენორასთან, კომპლექსურ და დინამიურ ურთიერთობებზე. ლენორა, ცხოვრების სტილის კონსულტანტი, რომელიც ტანიამ ბიზნესის ადრეულ ეტაპზე ასაწყობად მოიყვანა, პირველი სეზონის ბოლოს ამ ბიზნესის საკუთარ ხელში ჩაგდებას ცდილობს, ვინაიდან, მისი აზრით, მას რეის უკეთესად მარკეტინგის საშუალება აქვს, ხოლო ტანია მას მხოლოდ ხელს უშლის.

რესურსები ინტერნეტში
--------------------

* 

* ოფიციალური საიტი
* 

* „Hung" — კინოფილმების ინტერნეტ-მონაცემთა ბაზა (ინგლისური)
* „Hung" საიტზე TV.com
Firewall-ის ილუსტრაცია. **Firewall** — აპარატურული ან პროგრამული უზრუნველყოფა, რომელიც ახორციელებს, მასში შემავალი პაკეტებისა და ტრაფიკის კონტროლს და ფილტრაციას. მის ძირითად დავალებას წარმოადგენს, ლოკალური ქსელის ან ცალკეული კვანძების დაცვა არასანქცირებული წვდომისგან. რომელიც კრძალავს არავტორიზირებულ წვდომას და ნებას რთავს მხოლოდ ავტორიზირებულ კავშირს, როგორც ქსელის შიგნიდან გამავალ პაკეტებზე, ასევე ქსელში შემავალ პაკეტებზე.

ისტორია
-------

Firewall-ი როგორც დაცვითი საშუალება, პირველად გამოყენებული იქნა 1988 წელს, როდესაც Digital Equipment Corporation კორპორაციის თანამშრომლებმა განაცხადეს პაკეტების ფილტრაციის სისტემის შექმნაზე სახელწოდებით Firewall, Bill Cheswick და Steve Bellovin განაგრძობდნენ კვლევას პირველ პაკეტების ფილტრაციის სისტემაზე მათთავე კომპანიაში.

Application layer firewall ფაიერვოლი
------------------------------------

მეორე თაობა, რომელიც წარმოადგენს პაკეტების ფილტრაციის სისტემას, ცნობილია როგორც Application layer firewall სახელწოდებით, რომელიც ახორციელებს პაკეტების ფილტრაციას OSI მოდელის გამოყენებით დონეზე, რაც შედარებით მეტად დაცულ ტექნოლოგიადაა მიჩნეული.

Network layer Firewall ფაიერვოლი
--------------------------------

შემდგომი ვერსია Firewall-ის, როგორც განახლებული და გაუმჯობესებული პაკეტების ფილტრაციის საშუალებად არის Network layer Firewall (ქსელური დონის ფაირვოლი), ქსელური დონის ფაირვოლი არის მოწყობილობა, პროგრამა ან ორივე ერთან კომბინირებული. ქსელური დონის ფაირვოლი მუშაობს TCP/IP პროტოკოლის ქსელურ დონეზე.

რესურსები ინტერნეტში
--------------------

* www.checkpoint.com დაარქივებული 2015-01-11 საიტზე Wayback Machine.
* www.wanredundancy.org დაარქივებული 2013-04-13 საიტზე Wayback Machine.
**Condicio sine qua non** (ლათ. ქმედების გარეშე შედეგი არ იქნებოდა) — ლათინური გამოთქმა, ფორმულა, რომელიც გამოიყენება სამართლის თეორიასა და პრაქტიკაში, აგრეთვე ფილოსოფიაში. ფორმულა დაკავშირებულია ქმედებას ან პირობასა და შედეგს შორის მიზეზობრივ კავშირთან და გულისხმობს, რომ შედეგს მიზეზობრივად უკავშირდება ის ქმედება/პირობა, რომლის გარეშეც შედეგი არ დადგებოდა. Condicio-sine-qua-non-ფორმულაზეა დაფუძნებული სისხლის სამართალში ფართოდ აღიარებული მიზეზობრიობის ეკვივალენტურობის თეორია, რომელიც აგრეთვე *პირობათა თეორიის* ან *თანაბარმნიშვნელოვნების თეორიის* სახელითაცაა ცნობილი.

თანამედროვეობაში ხშირად გამოიყენება გამოთქმის გვიანლათინური მართლწერა — *conditio sine qua non*, თუმცა კლასიკური ლათინურისათვის ასეთი დაწერილობა უმართებულოა. კლასიკური ვერსია — condicio sine qua non — აგრეთვე ხშირად გვხდება იურიდიულ სპეციალურ ლიტერატურაში.

ლიტერატურა
----------

* მერაბ ტურავა, სისხლის სამართალი, ზოგადი ნაწილის მიმოხილვა, მეცხრე გამოცემა, თბილისი, 2013, გვ. 89 და შემდგომნი

სქოლიო
------

1. ↑  იხ. მაგ. Renate Wahrig-Burfeind: Deutsches Wörterbuch. Mit einem Lexikon der Sprachlehre. 8. vollständig neu bearbeitete und aktualisierte Auflage, Nachdruck. Wissen Media Verlag, Gütersloh 2008, ISBN 978-3-577-10241-4, S. 335.
2. ↑  შდრ. სტატია Kondition Duden.de-ზე, სტატია condicio — Charlton T. Lewis, Charles Short: A Latin Dictionary online
**ფორდ მოტორ კომპანი** (ინგლ. Ford Motor Company), კომპანია „**ფორდი**" — ამერიკული მულტინაციონალური კორპორაცია და მსოფლიოს სიდიდით მეხუთე ავტომწარმოებელი ტოიოტას, ჯენერალ მოტორსის, ფოლკსვაგენისა და ჰიუნდაის შემდეგ მსოფლიოს მასშტაბით ავტომანქანების გაყიდვებით (2010 წლის მონაცემებით). 2010 წელს ფორდი რანგით მეორე ავტომწარმოებელი იყო აშშ-ში ჯენერალ მოტორსის შემდეგ და მეოთხე ევროპაში იგივე მაჩვენებელში.

ფორდი ასევე რანგით მე-8 ამერიკული კომპანია იყო 2010 წელს ფორჩუნ-500 სიაში, გლობალური შემოსავლების მიხედვით (128.954 მილიარდი დოლარი). 2010 წელს ფორდმა გამოუშვა 4,8 მილიონი ავტომანქანა და დასაქმებული ჰყავდა 164,000 ადამიანი დაახლოებით 90 ქარხანაში და დაწესებულებაში მსოფლიოს მრავალ ქვეყანაში.

შტაბ-ბინით დირბორნში, მიჩიგანი (დეტროიტის გარეუბანი), ავტომწარმოებელი დააფუძნა ჰენრი ფორდმა და კორპორაციად ჩამოაყალიბა 1903 წლის 16 ივნისს. ფორდში ამჟამად გაერთიანებულია ფორდის და ლინკოლნის ბრენდები. ფორდი ასევე ფლობს მაზდას საკონტროლო პაკეტის 1/3-ს და ასტონ მარტინის აქციების მცირე ნაწილს ბრიტანეთში.საავტომობილო კრიზისის შედეგად ფორდმა 2008 წელს ინდურ ტატა მოტორსს მიჰყიდა თავისი ყოფილი ბრიტანული შვილობილი კომპანიები იაგუარი და ლენდ როვერი. 2010 წელს ფორდმა ასევე გაყიდა ვოლვო, ის შეიძინა ჩინურმა Geely Automobile. ფორდმა ასევე შეწყვიტა მერკურის ბრენდის გამოშვება 2011 წელს.

1999 წელს ფორდი შემოსავლების მიხედვით მსოფლიოს უდიდეს 10 კორპორაციას შორის ითვლებოდა და მსოფლიოს ერთ-ერთი ყველა მომგებიანი კომპანია იყო, ასევე ნომერ მეორე ავტომწარმოებელი მსოფლიოში. თუმცა 1995 წლიდან ფორდმა ბაზრის წილის დაკარგვა დაიწყო და უპირატესობა დათმო 2000 წლისთვის.

ფორდს ეკუთვნის მრავალი ინოვაცია ავტოწარმოებაში, მათ შორის კონვეიერის მეთოდით (ინგლ. assembly lines) უზარმაზარი ინდუსტრიული საწარმოო ძალის მართვა. ჰენრი ფორდის მაღალი წარმადობის ქარხნების, მაღალანაზღაურებადი მუშებისა და დაბალი ფასების კომბინაციამ რევოლუცია მოახდინა ინდუსტრიულ წარმოებაში და მსოფლიოში ცნობილი გახდა როგორც „ფორდიზმი" 1914 წლისთვის.

ლიტერატურა
----------

* Bak, Richard. *Henry and Edsel: The Creation of the Ford Empire* (2003)
* Bardou; Jean-Pierre, Jean-Jacques Chanaron, Patrick Fridenson, and James M. Laux. *The Automobile Revolution: The Impact of an Industry* University of North Carolina Press, 1982
* Batchelor, Ray. *Henry Ford: Mass Production, Modernism and Design* Manchester U. Press, 1994

რესურსები ინტერნეტში
--------------------

* ვიკისაწყობის ლოგო შეგიძლიათ იხილოთ მედიაფაილები თემაზე **„Ford Motor Company"** ვიკისაწყობში.
* ოფიციალური საიტი

სქოლიო
------

1. 1 2 3 4  Ford Motor Company 2017 Annual Report (Form 10-K) (January 2018).
2. ↑  „Ford Motor Company Completes Sale of Volvo to Geely". *Ford Motor Co*. 2 აგვისტო, 2010. დაარქივებულია ორიგინალიდან — 3 აგვისტო, 2010. ციტირების თარიღი: August 2, 2010. შეამოწმეთ თარიღის პარამეტრი `|date=` და `|archivedate=`-ში (დახმარება)
რესტორნის ლოგო
In-N-Out Burger ამერიკული სწრაფი კვების რესტორნების ქსელია, რომელსაც კალიფორნიაში და რამდენიმე დასავლეთ შტატში შეხვდებით. [1] ეს შტატებია: არიზონა, ნევადა, იუტა, ორეგონი, ტექსასი, კოლორადო. რესტორნების ქსელი კალიფორნიაში 1948 წელს დაარსდა. დამაარსებლები ბიზნესმენი ცოლ-ქმარი გახლავთ, ჰარი და ესტერ სნაიდერები. მისი სათაო ოფისი კალიფორნიაში, კერძოდ ირვინშია, ლოს ანჯელესის მახლობლად. In-N-Out Burger-ის ამჟამინდელი მფლობელი კი დამაარსებელი ცოლ-ქმარის ერთადერთი შვილიშვილი ლინსი სნაიდერია.

რესტორანი მომხმარებლების დიდ სიყვარულსა და ნდობას იმსახირებს. ერთ-ერთი ამის მიზეზი ისაა, რომ ცნობილია, In-N-Out Burger-სთვის პრიორიტეტულია საკუთარი თანამშრომლებისთვის საუკეთესო პირობების შექმნა. მაგალითად, იგი ერთ-ერთი ისეთი სწრაფი კვების ობიექტია, რომლის თანამშრომლებსაც მინიმალური ხელფასზე მაღალი ანაზღაურება აქვთ. (მათი ხელფასი იწყება 14 ამერიკული დოლარიდან საათში).[2] რესტორნების ეს ქსელი მრავალი გამოკითხვის შედეგად, დასახელებულია ტოპ სწრაფი კვების ობიექტების სიაში.[3][4]

მენიუ
-----

3x3 ბურგერი
In-N-Out Burger-ის ძირითადი მენიუ შედგება სამი ტიპის ბურგერისგან: ჰამბურგერი, ჩიზბურგერი და 2x2 (ბურგერი, რომელიც შეიცავს ორ ნაჭერ ხორცსა და ორ ნაჭერ ყველს). ჰამბურგერის შემადგენლობაში შედის: ხორცი, სალათის ფურცელი, პომიდორი, In-N-Out Burger-ის სოუსი "სპრედი". შეკვეთისას მომხმარებელის სურვილის მიხედვით ბურგერს შეიძლება ჰქონდეს ხახვი ან არა. ასევე ხახვი შეიძლება იყოს შემწვარი სურვილისამებრ.

ამ სტანდარტული ბურგერების გარდა, რესტორანში შეგიძლიათ შეუკვეთოთ 3x3 და 4x4 ბურგერები, რომელთა შემადგენლობა იქნება შესაბამისად 3 ხორცისა და ყველის ნაჭერი ან 4 ხორცისა და ყველის ნაჭერი ერთ ბურგერში. ასევე შეგიძლიათ შეიძინოთ ბურგერი, რომელსაც იგივე შემადგენლობა აქვს, როგორიც სტანდარტულ ბურგერს, თუმცა პურის ნაცვლად იგი სალათის ფურცელში დევს.

2005 წლამდე, შესაძლებელი იყო ბურგერის შეკვეთა ნებისმიერი რაოდენობის ხორცითა და ყველით. თუმცა, ერთი შემთხვევის შემდეგ, როცა მომხმარებელმა მოითხოვა 100x100 ბურგერი,[5] რესტორანმა შეცვალა წესები და 4x4 გახდა მაქსიმუმი, რისი შეკვეთაც შესაძლებელია დღესდღეობით.

დიზაინი
-------

In-N-Out Burger მენიუ
In-N-Out Burger-ის სამი მთავარი დამახასიათებელი ფერია თეთრი წითელი და ყვითელი. რესტორნის კედლები თეთრია, ისევე როგორც თანამშრომელთა უნიფორმა. წითელია შენობის სახურავი და თანამშრომელთა ქუდები. ყვითელი კი ლოგოზე არსებული ზიგ-ზაგია. აღსანიშნავია, რომ In-N-Out Burger იყო პირველი რესტორნების ქსელი, სადაც შესაძლებელი გახდა მანქანიდან შეკვეთა და მიღებული შეკვეთის წაღება. [6]

პოპულარობა
----------

რესტორანი იმდენად პოპულარული გახდა, რომ ახალი ფილიალის გახსნას ყოველთვის დიდი აღნიშვნა მოჰყვება. მაგალითად, როდესაც იგი არიზონაში გაიხსნა, იმდენად ბევრი ხალხი მივიდა, რომ მათ შეკვეთის ლოდინი 4 საათის განმავლობაში მოუწიათ, ტელევიზიის თანამშრომლები კი ვერტმფრენებიდან ცდილობდნენ სიტუაციის გაშუქებას. ხალხი In-N-Out Burger-ს უკონკურენტოდ მიიჩნევს, რის გამოც ზოგიერთის აზრით ამ რესტორნის მიმდებარე ტერიტორიაზე სხვა სწრაფი კვების ობიექტი არ უნდა იყოს.

მისი მოყვარულები არიან ცნობილი სახეებიც, მაგალითად, გორდონ რამზი, ბრიტანელი მზარეული და ცნობილი სახე. იგი სახელგანთქმულია თავისი კრიტიკულობითა და პირდაპირობით. გორდონ რამზი აღნიშნავს, რომ In-N-Out Burger-ის ბურგერები მისთვის ერთ-ერთი უსაყვარლესია.[7]

სქოლიო
------

1. ↑
2. ↑
3. ↑
4. ↑
5. ↑
6. ↑
7. ↑
ფიატის ლოგო
**ფიატი** (იტალ. Fabbrica Italiana Automobili Torino) — იტალიური ავტომობილების და ძრავების მწარმოებელი, ფინანსური და ინდუსტრიული ჯგუფი, რომელიც მდებარეობს ტურინში ჩრდილოეთ იტალიაში. დაარსდა 1899 წელს ინვესტორების ჯგუფის მიერ. ფიატი აგრეთვე აწარმოებს ტანკებს და თვითმფრინავებს.

ისტორია
-------

ფიატის ისტორიული ქარხანა ლინგოტო
### 1899-1929 პირველი წლები

ფირმა ფიატი 1899 წლის 11 ივლისს დააარსა 9 პიროვნებამ. ესენი იყვნენ: რობერტო ბისკარეტი დი რუფია, კარლო რაკა, ემანუელე კაკერანო დი ბრიკერაზიო, მიკელე ჩერიანო, ჩეზარე გორია გატი, ლოდოვიკო სკარფიოტი, ალფონსო ფერერო დი ვენტიმილია, ლუიგი დამევინო და ჯოვანი ანელი უფროსი, ჯანი ანელის პაპა, რომლის 1966 წლიდან ფიატის მფლობელობაში მყოფი ფირმაც ევროპაში ერთ-ერთი გავრცელებული იყო. პირველი მოდელი იყო 3 1/2 HP, რომელიც 1899-1900 წლებში დაახლოებით 20 ცალი ეგზემპლარი გამოუშვეს. 1900 წელს იგი 6/8 HP-მა გააგრძელა, ხოლო 1901-ში 8 HP გამოვიდა. 1903 წელს ბაზარზე 12 HP გამოჩნდა. ამავე წელს ინგლისის და საფრანგეთის შემდეგ ექსპორტირება დაიწყეს აშშ-იც და წლიურმა წარმოებამ 134 ეგზემპლარი შეადგინა.

რესურსები ინტერნეტში
--------------------

* ენციკლოპედია „ბრიტანიკა"

|  |  |
| --- | --- |
| იდენტიფიკატორები ვიკიმონაცემებში რედაქტირება | 
* MusicBrainz: 1842edaa-a1c0-4ff9-bd2b-fe6e65c8f77b
* NKC: ph208168

 |


|  |  |
| --- | --- |
| იტალიის დროშა | *ეს სტატია იტალიისა და იტალიელების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**Filecoin** (⨎) — ღია კოდის, საჯარო კრიპტოვალუტის და ციფრული გადახდის სისტემა, რომელიც განკუთვნილია ბლოკჩეინზე დაფუძნებული კოოპერატიული ციფრული შენახვისა და მონაცემთა მოძიების მეთოდით. იგი დამზადებულია Protocol Labs-ის მიერ და აგებულია ინტერპლანეტარული ფაილური სისტემის თავზე, რაც მომხმარებლებს საშუალებას აძლევს იქირაონ გამოუყენებელი ადგილი მყარ დისკზე. გარიგებების დასარეგისტრირებლად გამოიყენება ბლოკჩეინის მექანიზმი. Filecoin-ის ავტორების თქმით, ეს არის დეცენტრალიზებული შენახვის სისტემა, რომელიც მიზნად ისახავს „კაცობრიობის ყველაზე მნიშვნელოვანი ინფორმაციის შენახვას". Filecoin არის ღია პროტოკოლი და მხარს უჭერს ბლოკჩეინს, რომელიც აღრიცხავს ქსელის მონაწილეების მიერ დაკისრებულ ვალდებულებებს, ტრანზაქციებს, რომლებიც განხორციელებულია FIL-ის, ბლოკჩეინის მშობლიური ვალუტის გამოყენებით. ბლოკჩეინი დაფუძნებულია როგორც რეპლიკაციის მტკიცებულებაზე, ასევე სივრცის დროის დადასტურებაზე.

ცენტრალიზებული შენახვის მეთოდოლოგიისგან განსხვავებით, Filecoin მიზნად ისახავს მონაცემების დეცენტრალიზებულად შენახვას, რაც მდგრადია ცენტრალიზებულ საცავში წარმოქმნილი პრობლემების მიმართ. Filecoin-ის დეცენტრალიზებული ბუნების გამო, ის იცავს მონაცემთა მდებარეობის მთლიანობას, რაც მას ადვილად მოსაპოვებელს ხდის. ის ასევე საშუალებას აძლევს ადამიანებს თავიანთ ქსელში იყვნენ იმ მონაცემების მცველები, რომლებსაც ისინი ინახავენ. გარდა ამისა, Filecoin ასევე აჯილდოებს ქსელის კვანძებს, რომლებიც აგროვებენ და ინახავენ მონაცემებს მათ ბლოკჩეინ ქსელში.

სქოლიო
------

1. 1 2  „Showdown in the Cloud: Dropbox IPO, Meet the Filecoin ICO". *Observer* (ინგლისური). 2017-07-11. ციტირების თარიღი: 2017-08-11.
2. ↑  Tepper, Fitz. Filecoin's ICO opens today for accredited investors after raising $52M from advisers | TechCrunch. ციტირების თარიღი: 2017-08-11
3. ↑  Vigna, Paul (2017-08-11). „Latest Hot Digital Coin Offering: $187 Million in One Hour for Filecoin". *Wall Street Journal* (ინგლისური). ISSN 0099-9660. ციტირების თარიღი: 2017-08-11.
4. ↑  „Investors poured millions into a storage network that doesn't exist yet". *Ars Technica* (ინგლისური). ციტირების თარიღი: 2017-08-11.
5. ↑  Johnson, Steven (2018-01-16). „Beyond the Bitcoin Bubble". *The New York Times* (ინგლისური). ციტირების თარიღი: 2018-09-26.
6. ↑  Corbyn, Zoë (2018-09-08). „Decentralisation: the next big step for the world wide web". *The Observer* (ინგლისური). ISSN 0029-7712. ციტირების თარიღი: 2019-10-05.